รัฐบาลไทย-ข่าวทำเนียบรัฐบาล-รมว.พม. มอบนโยบายทิศทางการขับเคลื่อนภารกิจกระทรวง พม. ประจำปี 2564
วันอังคารที่ 10 พฤศจิกายน 2563
รมว.พม. มอบนโยบายทิศทางการขับเคลื่อนภารกิจกระทรวง พม. ประจําปี 2564
รมว.พม. มอบนโยบายทิศทางการขับเคลื่อนภารกิจกระทรวง พม. ประจําปี 2564
วันที่ 9 พ.ย. 63เวลา 15.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในการประชุมมอบนโยบายและขับเคลื่อนภารกิจกระทรวงการพัฒนาสังคมและความมั่นคงของมนุษย์ ประจําปี 2564 โดยมี คณะผู้บริหาร พัฒนาสังคมและความมั่นคงของมนุษย์จังหวัด (พมจ.)ผู้อํานวยการสํานักงานส่งเสริมและสนับสนุนวิชาการ (ผอ.สสว.) หัวหน้าส่วนราชการ ในส่วนกลางและภูมิภาค รวมทั้งข้าราชการและเจ้าหน้าที่ที่เกี่ยวข้อง รวมทั้งสิ้น 670 คน เข้าร่วมประชุม ณ โรงแรมรามาการ์เด้นส์ กรุงเทพฯ
นายจุติกล่าวว่า กระทรวง พม. ได้ดําเนินการทําความเข้าใจเกี่ยวกับนโยบายและแนวทางการขับเคลื่อนภารกิจกระทรวง พม. ประจําปี 2564 ให้เป็นไปในทิศทางเดียวกัน รวมทั้งแผนการดําเนินงานที่สําคัญ สําหรับผู้บริหารและหัวหน้าส่วนราชการทั้งในส่วนกลางและภูมิภาค เพื่อให้สามารถนําไปใช้เป็นแนวทางการขับเคลื่อนงานตามภารกิจของกระทรวง พม. ในปี 2564 ได้อย่างมีประสิทธิภาพและประสิทธิผล ภายใต้สถานการณ์และแนวโน้มด้านสังคมที่เปลี่ยนแปลงไปอย่างรวดเร็ว ทั้งในระดับนโยบาย ระดับกลุ่มเป้าหมาย และระดับพื้นที่ ซึ่งจะส่งผลให้ประชาชนกลุ่มเป้าหมายของกระทรวง พม. สามารถเข้าถึงบริการของรัฐได้อย่างทั่วถึง และเป็นธรรม ตลอดจนได้รับการพัฒนาคุณภาพชีวิตอย่างครอบคลุมทุกมิติสู่การเป็นทรัพยากรมนุษย์ที่มีคุณค่าของสังคมไทยต่อไป
นายจุติกล่าวต่อไปว่า วันนี้ ตนขอเน้นย้ําให้ทุกหน่วยงาน ทุกระดับปรับแผนการทํางานให้ทันการเปลี่ยนผ่านไปสู่ยุคเทคโนโลยี สังคม และเศรษฐกิจ หรือดิสรัปชั่น (Disruption) โดยเฉพาะเรื่องของการสื่อสารจากนโยบายต่างๆ ของคณะรัฐมนตรี (ครม.) ไปสู่หน่วยปฏิบัติระดับจังหวัด จนถึงประชาชน ที่ผ่านมายังมีจุดอ่อนที่จะต้องปรับปรุง ซึ่งถือเป็นเรื่องใหญ่ที่ต้องแก้ไข อาทิ เรื่อง การเปิดคลินิกแม่เลี้ยงเดียว ซึ่งบางจังหวัดยังไม่ทราบเรื่อง โดยขอให้หน่วยปฏิบัติทุกระดับต้องเข้าถึงข้อมูลข่าวสารนโยบายต่างๆ ผ่านสื่อประชาสัมพันธ์ ได้แก่FacebookและWebsiteทั้งระดับกรมและกระทรวง รวมถึงรัฐบาล เพื่อตอบโจทย์ให้ทันการเปลี่ยนแปลงที่รวดเร็ว โดยเฉพาะการช่วยเหลือประชาชน ทั้งนี้ แผนงานที่ทําทั้งหมด ตนไม่มองที่กระบวนการ แต่จะเน้นผลลัพธ์ของงาน โดยดูจากประโยชน์สุขของประชาชนเป็นตัวชี้วัด นอกจากนี้ จะเน้นการทํางานเป็นOne Teamโดยบูรณาการกับกระทรวงต่างๆ และหน่วยงานภายนอกที่เกี่ยวข้อง เช่น การสร้างเครือข่ายเยาวชนอาเซียนเพื่อเตรียมพร้อมเยาวชนสู่การเปลี่ยนแปลงในอนาคต ที่จะต้องมีทักษะความพร้อมในศตวรรษที่ 21 เพราะการลงทุนเรื่องเด็กเป็นการลงทุนที่มีผลตอบแทนมากที่สุด ซึ่งทุนมนุษย์สามารถสร้างมูลค่าเพิ่มได้ตลอดเวลา อย่างไรก็ตาม ปี 2564 จะมุ่งเน้นเรื่องการลดความเหลื่อมล้ํา สร้างโอกาสให้กับคนที่ยังขาดโอกาส สร้างครอบครัวให้เข้มแข็งการฝึกอบรมอาชีพอย่างครบวงจร และการเป็นที่ปรึกษาในการพัฒนาคุณภาพชีวิต
นายจุติกล่าวเพิ่มเติมว่า สําหรับการแก้ปัญหาประชาชน ที่ พลเอกประยุทธ์ จันทร์โอชา นายกรัฐมนตรีได้มอบหมายให้รัฐมนตรีรับผิดชอบแต่ละพื้นที่ ซึ่งตนรับผิดชอบจังหวัดพิษณุโลก อํานาจเจริญ และยโสธร โดยจะมุ่งเน้นการเข้าหาประชาชน เพื่อรับฟังและแก้ปัญหาให้ทันท่วงที อาทิ โครงการรถรัฐบาลสัญจร เพื่อเข้าไปรับฟังปัญหาประชาชนถึงพื้นที่ พร้อมทําระบบร้องทุกข์ให้ดีขึ้น อีกทั้ง สั่งการให้ พมจ. ลงพื้นที่ไปช่วยแก้ปัญหาให้ประชาชนโดยตรงอย่างเร่งด่วน หากแก้ปัญหาไม่จบ ให้ส่งเรื่องมาที่กระทรวง พม. ส่วนกลางเพื่อส่งให้รัฐบาลดําเนินการแก้ปัญหา นอกจากนี้ กระทรวง พม. จะมีการพิจารณาคัดเลือก พมจ. ข้าราชการ และอาสาสมัครพัฒนาสังคมและความมั่นคงของมนุษย์ (อพม.) ดีเด่น โดยมุ่งเน้นที่จํานวนกลุ่มเป้าหมายและการให้ความช่วยเหลือต่างๆ